|  |  |  |  |
| --- | --- | --- | --- |
| logo1 | *SrednjaškolaBuzet* | | |
| 52420 Buzet, AntunaCerovca-Tončića 7 oib: 93755291191 | | |
| tel. 052/662-764, 662-707 fax 052/662-056GSM 091/526-0421 | | |
| e-mail: ss-buzet@ri.t-com.hr |  | http://www.ss-buzet.skole.hr |

Buzet, 28. srpnja 2025. godine

**OBRAZLOŽENJE POLUGODIŠNJEG IZVJEŠTAJA**

**O IZVRŠENJU FINANCIJSKOG PLANA ZA 2025. GODINU**

Broj RKP: 17101

**Sažetak djelokruga rada**

Srednja škola Buzet (u daljnjem tekstu: Škola) proračunski je korisnik jedinice područne (regionalne) samouprave čija osnivačka prava obavlja Istarska županija.

Škola je javna ustanova koja obavlja djelatnost srednjeg odgoja i obrazovanja u skladu s aktom o osnivanju Škole i rješenjima ministarstva nadležnog za poslove obrazovanja.

Djelatnost Škole obuhvaća odgoj i obrazovanje te izvođenje programa srednjoškolskog obrazovanja mladeži i odraslih za stjecanje srednje i niže stručne spreme, programe osposobljavanja i usavršavanja za zanimanja te djelatnost autoškole. Djelatnost, odnosno programe, Škola ostvaruje na osnovi propisanog nastavnog plana i programa.

Redovno obrazovanje u školskog godini 2024./2025. organizirano je kroz trogodišnje strukovno obrazovanje (strojarstvo, elektrotehnika) za 56 učenika, četverogodišnje strukovno obrazovanje (elektrotehnika) za 79 učenika, te  program opće gimnazije za 67 učenika što ukupno iznosi 202 učenika.

U Školi je ukupno zaposleno 38 djelatnika i to: 28 nastavnika, jedan stručni suradnik, 6 administrativno tehničkih djelatnika, dva djelatnika autoškole i ravnateljica.

**Obrazloženje općeg dijela**

Ukupni prihodi za prvo polugodišnje razdoblje 2025. godine iznosili su 619.796,70 eura što je 48,06 % od ukupno planiranih prihoda na godišnjoj razini, a 110,56 % u odnosu na polugodišnje izvršenje iz 2024. godine. Ukupni prihod sastoji se od pomoći iz inozemstva i od subjekta unutar općeg proračuna (račun 63), prihoda od administrativnih pristojbi i po posebnim propisima (račun 65), prihoda od prodaje proizvoda i robe te pruženih usluga, prihoda od donacija (račun 66), prihoda iz nadležnog proračuna (račun 67) te prihoda od prodaje proizvedene dugotrajne imovine (račun 72).

Pomoći od nenadležnog proračuna (račun 63) ostvarene su u visini 490.669,56 eura što predstavlja 48,62 % u odnosu na godišnji plan, a 111,08 % u odnosu na polugodišnje izvršenje iz 2024. godine. Radi se o sredstvima državnog proračuna koja se osiguravaju za isplatu plaća i materijalnih prava radnika (regresa, uskrsnice) te manjim dijelom o sredstvima za isplatu školske sheme voća i higijenske potrepštine.

Prihodi po posebnim propisima (račun 65) ostvareni su u visini 2.476,41 eura što je 37,81% u odnosu na godišnji plan, a 89,30 % u odnosu na polugodišnje izvršenje iz 2024. godine. Radi se o sredstvima koje učenici uplaćuju za sufinanciranje izvanučionične nastave te sredstvima ostvarenim od izdavanja duplikata svjedodžbi.

Prihodi od pruženih usluga i donacija (račun 66) ostvareni su u visini 72.164,56 eura što je 54,86% u odnosu na godišnji plan, a 105,85% u odnosu na polugodišnje izvršenje iz 2024. godine. Radi se o prihodima koji se ostvaruju obavljanjem djelatnosti obrazovanja odraslih, autoškole, prihodima od posredovanja pri zapošljavanju učenika te prihodima od dobivenih donacija. Ovi prihodi su malo uvećani radi povećanja cijene školarina i prihoda u djelatnosti Autoškole, brojnijih donacija za maturante te donacija za usluge prijevoza učenika na više županijskih školskih sportskih natjecanja.

Prihodi iz nadležnog proračuna (račun 67) ostvareni su u visini 53.126,17 eura što je 37,58% od godišnjeg plana, a 110,91 % u odnosu na polugodišnje izvršenje iz 2024. godine. Navedeni prihodi uključuju mjesečnu dotaciju osnivača Istarske županije za pokriće materijalnih rashoda koja je zbog povećanja broja učenika uvećana u odnosu na 2024.godinu, materijalne rashode koji se isplaćuju temeljem stvarnog troška (električna energija, lož ulje, naknade za prijevoz na posao, premije osiguranja, sistematski pregledi zaposlenika), usluge uvođenja i održavanja novog računovodstvenog programa, provođenje programa Škola i zajednica te sredstva za investicijsko održavanje škole. Ovi prihodi su blago uvećani zbog uvođenja fakultativnog programa Škola i zajednica te rashoda za uzorkovanje vode i izrade procjene rizika vodovodne mreže.

Ukupni rashodi za prvo polugodišnje razdoblje 2025.godine iznosili su 709.138,55 eura što je 52,88% od ukupno godišnjih planiranih rashoda, a 128,34% u odnosu na polugodišnje izvršenje u 2024.godini. Povećani rashodi odraz su porasta plaća zaposlenika, naknada za prijevoz na posao zaposlenika, ali i rasta cijena energenata te drugih materijalnih rashoda na tržištu te plaćanja učešća za nabavu vozila za djelatnost autoškole.

Po ekonomskoj klasifikaciji rashodi su iskazani na rashode poslovanja i rashode za nabavu nefinancijske imovine. Rashodi poslovanja ostvareni su u visini 693.035,44 eura što je 52,80 % u odnosu na godišnji plan, a 125,57 % u odnosu na polugodišnje izvršenje iz 2024.godine. Rashodi za nabavu nefinancijske imovine ostvareni su u visini 16.103,11 eura što je 56,49% u odnosu na godišnji plan, a 2523,64% u odnosu na polugodišnje izvršenje iz 2024.godine. U ovoj godini realizirano je učešće za nabavu vozila za djelatnost autoškole u visini 7.000,00 eura, ugradnja dvostrukih komandi i GPS uređaja te nabava hidraulične preše za potrebe obavljanja praktične nastave strukovnih zanimanja.

Preneseni višak prihoda iz prethodne godine iskazan u izvještaju iznosio je 42.808,31 eura. Navedeni višak činila su sredstava MZOM-a za nabavu psihodijagnostičkih materijala u visini 3.513,00 eura, donacije za maturante u visini 390,00 eura, sredstava za rad Županijskog stručnog vijeća za preventivne programe u visini 181,69 eura te sredstava iz vlastitih prihoda poslovanja u visini 38.723,62 eura. Navedeni višak prihoda velikim je dijelom utrošen u polugodišnjem razdoblju, a ostatak će se utrošiti u narednom razdoblju u skladu s utvrđenim namjenama.

Iskazani manjak prihoda i primitaka za pokriće u slijedećem razdoblju iznosi 36.642,74 eura te predstavlja saldo manjka prihoda poslovanja (saldo računa 6-3), viška primitaka (saldo računa 8-5) te prenesenog viška prihoda iz prethodne godine. Navedeni manjak pojavljuje se radi promjene računovodstvenog evidentiranja plaća koje je nastalo ukidanjem kontinuiranih rashoda od 01.01.2025. godine. Navedeno znači da je u promatranom izvještajnom razdoblju iskazano sedam rashoda za plaće (za 12.mj. 2024. do 6. mj. 2025.) dok su prihodi za isplatu plaća iskazani za šest mjeseci (za 12.mj. 2024. do 5. mj. 2025.), odnosno obračunata je plaća za lipanj 2025. godine, a koja će biti isplaćena, odnosno uprihodovana u srpnju.

Praćenje rashoda omogućeno je i kroz posebni dio polugodišnjeg izvještaja o izvršenju financijskog plana u kojemu su rashodi iskazani prema organizacijskoj, izvorima financiranja i ekonomskoj klasifikaciji, raspoređenih u programe koji se sastoje od aktivnosti. Rashodi su u ovom polugodišnjem razdoblju raspoređeni u šest programa te dvadeset i jednu pripadajuću aktivnost.

**Izvještaj o zaduživanju na domaćem i stranom tržištu novca i kapitala**

Ove godine Škola ima primitke i izdatke od zaduživanja po osnovi sklapanja ugovora o financijskom leasingu za nabavu vozila za djelatnost autoškole što je i vidljivo na računu financiranja. Sklapanju ugovora o leasingu prethodilo je dobivanje suglasnosti Istarske županije za zaduživanje od 19.11.2024. Ugovor je sklopljen s PBZ-Leasingom d.o.o. Zagreb 28.01.2025. te je nabavljeno vozilo za djelatnost autoškole. Ukupni iznos leasinga iznosi 12.538,39 eura, od toga se 10.659,49 eura odnosi na glavnicu, a 1.702,32 eura na kamate, dok su preostala sredstva ostali troškovi leasinga. U ovom polugodišnjem razdoblju iskazani su primici od zaduživanja koji su iznosili 10.659,49 eura te izdaci za dosadašnje otplaćeni leasing (glavnicu) u iznosu 768,69 eura. Otplata leasinga planirana je u razdoblju od pet godina od sklapanja ugovora iz vlastitih prihoda obavljanja navedene djelatnosti.

RAVNATELJICA

Margareta Gumilar, prof.